אליפות הזוגות של AEW

אליפות הזוגות של AEW (באנגלית: AEW World Tag Team Championship) היא תואר אליפות השייך לארגון ההיאבקות All Elite Wrestling‏ (AEW). האליפות הוכרזה ב-18 ביוני 2019. האלופים הראשונים היו SoCal Uncensored (פרנקי קאזריאן וסקורפיו סקיי). האלופים הנוכחיים הם היאנג באקס (מאט ג'קסון וניק ג'קסון). ב-18 ביוני 2019, כחצי שנה לאחר הקמת ארגון ההיאבקות AEW, דווח על קיומו של טורניר אשר יכתיר את אלופי הזוגות הראשונים של הארגון. כבר באותו היום, קרב זוגות משולש נקבע לאירוע Fyter Fest ב-29 ביוני בין בסט פרנדס (צ'אק טיילור וטרנט), SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון), כשהצמד המנצח בקרב יעפיל לאירוע All Out על הזדמנות לקבל כרטיס חופשי מהסיבוב הראשון של הטורניר על אליפות הזוגות של AEW. לאחר מכן, הנשיא והמנכ"ל של AEW, טוני חאן, הודיע שהטורניר יתרחש בתוכנית השבועית החדשה אשר תשודר ברשת TNT, שהוכרה מאוחר יותר בשם Dynamite. במהלך המופע המקדים לאירוע Fyter Fest, בסט פרנדס ניצחו את SCU ואת פרייבט פארטי על מנת להבטיח את מקומם באירוע All Out. ב-11 ביולי, סגן הנשיא הבכיר והמתאבק, מאט ג'קסון, הודיע שקרב זוגות משולש שני ייערך באירוע Fight for the Fallen ב-13 ביולי, כשהצמד המנצח בקרב יתמודד מול בסט פרנדס באירוע All Out על ההזדמנות לפסוח על הסיבוב הראשון של הטורניר. באירוע Fight for the Fallen, הדארק אורדר (איוול אונו וסטו גרייסון) ניצחו את אנחליקו וג'ק אוואנס ואת ילד הג'ונגל ולוצ'סאורוס וכתוצאה מכך הבטיחו את מקומם באירוע All Out. באירוע זה, שנערך ב-31 באוגוסט, הדארק אורדר ניצחו את בסט פרנדס ובעקבות זאת קיבלו כרטיס חופשי מהסיבוב הראשון של הטורניר. הדארק אורדר (איוול אונו וסטו גרייסון) ניצחו את בסט פרנדס (צ'אק טיילור וטרנט) באירוע All Out בקרב אשר קבע מי מהזוגות יקבל כרטיס חופשי מהסיבוב הראשון של הטורניר על אליפות הזוגות של AEW. הקרב הראשון במסגרת הטורניר הוכרז ב-9 באוגוסט 2019, כשהיאנג באקס (מאט ג'קסון וניק ג'קסון) יתמודדו מול פרייבט פארטי (אייזיאה קאסידי ומארק קוון) ב-9 באוקטובר במסגרת הפרק השני של התוכנית השבועית החדשה Dynamite בבוסטון, מסצ'וסטס. מאוחר יותר, נודע שחצי הגמר יתרחש ב-23 באוקטובר בפיטסבורג, פנסילבניה, כששלב הגמר יתרחש שבוע לאחר מכן בצ'ארלסטון, וירג'יניה המערבית. ב-30 באוקטובר, SoCal Uncensored (פרנקי קאזריאן וסקורפיו סקיי) ניצחו את הלוצ'ה בראדרס (פנטגון ג'וניור וריי פיניקס) במסגרת גמר הטורניר וכתוצאה מכך הפכו לאלופי הזוגות הראשונים בתולדות הארגון. סטאנט החליף את לוצ'סאורוס עקב פציעה בשרירי מיתר הברך. סקיי החליף את כריסטופר דניאלס לאחר שהאחרון הותקף על ידי הלוצ'ה בראדרס לפני הקרב המתוכנן. הדארק אורדר ניצחו את בסט פרנדס (צ'אק טיילור וטרנט) באירוע All Out בקרב אשר קבע מי ישיג כרטיס חופשי לסיבוב הראשון של הטורניר על אליפות הזוגות של AEW. מדיה וקבצים בנושא אליפות הזוגות של AEW בוויקישיתוף אתר האינטרנט הרשמי של AEW היאנג באקס וקודי מכריזים באופן רשמי על הקמת ארגון ההיאבקות All Elite Wrestling ומשחררים מספר פרטים חדשים בכל הנוגע לארגון זה בסט פרנדס נגד SCU נגד פרייבט פארטי באירוע Fyter Fest הארגון מכריז על קרב זוגות משולש לאירוע Fyter Fest קרב חינמי - פרייבט פארטי נגד SCU נגד בסט פרנדס - המופע המקדים לאירוע Fyter Fest ביוטיוב בסט פרנדס נגד דארק אורדר בקרב אשר יקבע מי יקבל כרטיס חופשי מהסיבוב הראשון של הטורניר על אליפות הזוגות של AEW דארק אורדר ניצחו את בסט פרנדס; יקבלו כרטיס חופשי לסיבוב הראשון של הטורניר שלב חצי הגמר של טורניר אליפות הזוגות יתקיים ב-23 באוקטובר ארגון ההיאבקות AEW יכתיר את אלופי הזוגות הראשונים ב-30 באוקטובר בתוכנית Dynamite